b'\n_START_ARTICLE_\nIRAS kosmin\xc4\x97 observatorija\n_START_PARAGRAPH_\nIRAS kosmin\xc4\x97 observatorija yra JAV, Did\xc5\xbeiosios Britanijos ir Nyderland\xc5\xb3 kosmin\xc4\x97 observatorija (Infrared Astronomy Satelite) su 57 cm skersmens teleskopu ir infraraudon\xc5\xb3j\xc5\xb3 spinduli\xc5\xb3 imtuvais. Teleskop\xc4\x85 projektavo JAV NASA tyrim\xc5\xb3 centras, Nyderland\xc5\xb3 (NIVR), ir Did\xc5\xbeiosios Britanijos (SERC). Jo mas\xc4\x97 yra 1083 kg. Jis buvo \xc4\xaf kosmos\xc4\x85 paleistas 1983 m. sausio 25 d. IRAS misijos laikas buvo skirtas 10 m\xc4\x97nesi\xc5\xb3 darbui. Ta\xc4\x8diau 1983 m. lapkri\xc4\x8dio 23 d. i\xc5\xa1seko skystos helio atsargos, ir kosmin\xc4\x97 observatorija nustojo veikti anks\xc4\x8diau, negu tik\xc4\x97tasi.\n_START_SECTION_\nMisija ir atradimai\n_START_PARAGRAPH_\nIRAS kosmin\xc4\x97 observatorija tyr\xc4\x97 planet\xc5\xb3 ir \xc5\xbevaig\xc5\xbed\xc5\xbei\xc5\xb3 sistem\xc5\xb3 formavim\xc4\x85si. Buvo atrastas \xc5\xbevaig\xc5\xbed\xc4\x99 Veg\xc4\x85 juosiantis, i\xc5\xa1 kiet\xc5\xb3 daleli\xc5\xb3 sudarytas \xc5\xbeiedas, kurio skersmuo yra net iki 170 av, t. y. dukart didesnis u\xc5\xbe Plutono orbit\xc4\x85.'